DA Den Europæiske Unions Tidende C 122/9

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 122/04)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

SAMMENFATNING

RÅDETS FORORDNING (EF) Nr. 510/2006

Ansøgning om registrering i henhold til artikel 5 og artikel 17, stk. 2

»CONNEMARA HILL LAMB« eller »UAIN SLÉIBHE CHONAMARA«

EF-nr.: IE/00366/3.9.2004

BOB ( ) BGB ( X )

Sammenfatningen er udarbejdet til oplysning. Interesserede parter kan indhente alle oplysninger i den fuldstændige udgave af varespecifikationen enten hos de nationale myndigheder nævnt i afsnit 1 eller hos Europa-Kommissionens tjenestegrene (1).

1. Medlemsstatens ansvarlige myndighed

Navn: Department of Agriculture and Food Food Division Agriculture House Adresse: Kildare Street Dublin 2 Ireland Tlf. (353-1) 607 23 90 Fax (353-1) 607 20 38

2. Ansøgende sammenslutning

Navn: Connemara Hill Lamb Ltd Adresse: Corr na Mona Co. Galway Ireland Sammensætning: Producent/Forarbejdningsvirksomhed ( X ) Andet ( )

3. Produktets art

Klasse: Fersk kød (og slagtebiprodukter) henhørende under EF-traktatens bilag 1.

4. Varespecifikation (sammenfatning af betingelserne i artikel 4, stk. 2)

4.1 Navn: »Connemara Hill Lamb« eller »Uain Sléibhe Chonamara«

4.2 Beskrivelse: Det produkt, der skal beskyttes, er Connemara Hill Lamb, som er avlet, født og opdrættet i det angivne geografiske område. Lammet har en lille legemsvægt og små knogler, og kroppen er mager med en tynd rosenrød hud, der har en fast, dyb tekstur.

4.3 Geografisk område: Det geografiske område er området vest for Corrib Basin inkl. øerne Inishmaan, Inisheer og Inishmore, som udgør det område i det vestlige Irland, der internationalt er kendt som Connemara. Landskabet i dette område er præget af bjerge, moser og søer. Lammene opdrættes i bjergområderne, hvor de spiser bjerggræs, lyng og urter.

4.4 Bevis for oprindelse: Henvisningerne til forbruget af Connemara Hill Lamb kan spores tilbage til 1800-tallets begyndelse, hvor Blackface-fårene blev indført fra Skotland. I årene umiddelbart efter hungersnøden i 1850-70 blev der indført betydelige mængder af Blackface-får fra Skotland til græsning i bjergområder. Congested Districts Board, som blev oprettet i 1891, fortsatte importen for at forbedre racen. Racen har siden udviklet sig til en særlig art, der har tilpasset sig til de barske betingelser i Connemara. Blackface-racen er specielt egnet til områdets terræn pga. dens evne til bedre at kunne finde foder, end de andre racer kan.

For at sikre fuld sporbarhed fra bedrift til slagteri har alle lam et øremærke og et svingmærke på slagtekroppen. På alle bedrifter foretages der kontroller af alle lam, som øremærkes inden slagtningen.

4.5 Fremstilling: Kødet fra lam af Blackface-racen avles, fødes og opdrættes i det angivne geografiske område. Lammene fødes normalt i foråret fra og med april (senere end andre irske lam), og de ammes hele livet af moderfåret. Lammene græsser frit på bjergrige levesteder og slagtes normalt, når de er 14 uger. Nogle lam slagtes, når de er 10 uger gamle. Lamme kan købes i irske butikker mellem august og november. Da der ikke er et godkendt slagteri i det angivne geografiske område, transporteres lammene til et godkendt slagteri i et tilgrænsende distrikt.

4.6 Tilknytning: Connemara Hill-lammenes smag og farve er knyttet direkte til den lokale flora, hvor de græsser. Ernæringen består af bjerggræs, lyng og urter, som findes overalt i produktionsområdet. Hovedbestanddelene er græsarterne Agrostis Spp. Festuca Spp. og Molina og halvgræsarterne Carex Spp. Scirpus cespitosus, Eriophorum angustifolium og Trichophurum cespitosum. Andre vigtige planter i ernæringen er lyngarterne Calluna vulgaris, Erica tetralix og Erica cinerea og planterne Narhtecium ossifragum og Potentilla erecta. Det barske terræn betyder, at lammene er mere adrætte end deres artsfæller i lavlandet, og derfor er slagtekroppene mindre, dvs. på ca. 10 kg mod 25 kg for lavlandslam.

4.7 Kontrolorgan:

Navn: Department of Agriculture and Food Adresse: Agriculture House Kildare Street Dublin 2 Ireland Tlf. (353-1) 607 23 90 Fax (353-1) 607 20 38

4.8 Mærkning: BGB

4.9 Krav i nationale bestemmelser: —

(1) Europa-Kommissionen, Generaldirektorat for Landbrug og Landdistrikternes Udvikling, Kvalitetspolitik for landbrugsprodukter, B-1049 Bruxelles.